《诗一首》
宋代·陈昉

二十年余作吏人，后园花木也成林。
尽是笔头那撚得，枝枝叶叶有冤声。
刑重惟恐囚人怨，情轻又怕本官嗔。
不知无事早归去，免得生魂对死魂。

作者简介：宋温州平阳人，字叔方，号节斋。陈岘子。与刘克庄等号端平八士。累迁权吏部侍郎，知福州。重士爱民，威惠兼至。理宗景定初，知建宁府，除吏部尚书，拜端明殿学士，致仕。卒谥清惠。